გაეროს უშიშროების საბჭოს რეზოლუცია 581

გაეროს უშიშროების საბჭოს რეზოლუცია  581 მიიღეს 1986 წლის 13 თებერვალს. სუდანისა და ფრონტის ხაზზე მყოფი სახელმწიფოების განცხადებების მოსმენისა და 567-ე (1985), 568-ე (1985), 571-ე (1985), 572-ე (1985) და 580-ე (1985) რეზოლუციების დადასტურების შემდეგ, საბჭომ მკაცრად დაგმო „რასისტული სამხრეთ აფრიკა“ მისი მეზობელი ქვეყნების წინააღმდეგ აგრესიის აქტების ჩადენის შესახებ მისი ბოლოდროინდელი მუქარის გამო.

საბჭომ დაგმო რეგიონში ძალადობა, გააფრთხილა სამხრეთ აფრიკა აგრესიის შემდგომი აქტების ჩადენისგან და დაგმო სხვა წევრი სახელმწიფოების მიერ სამხრეთ აფრიკისთვის გაწეული დახმარება, რომელიც შესაზლებელია გამოყენებული ყოფილიყო სხვა ქვეყნების დესტაბილიზაციისთვის. მან ასევე მოუწოდა სხვა სახელმწიფოებს, ზეწოლა მოეხდინათ სამხრეთ აფრიკაზე, რათა მას თავი შეეკავებინა მსგავსი ქმედებებისგან.

სხვა წინა რეზოლუციების მსგავსად, 581-ე რეზოლუციაც სამხრეთ აფრიკისგან მოითხოვდა აპართეიდის აღმოფხვრას, მათ შორის ბანტუსტანების დაშლას, აპართეიდის საწინააღმდეგო დემონსტრაციების, ორგანიზაციების, ფიზიკური პირებისა და საინფორმაციო საშუალებების აკრძალვებისა და შეზღუდვების მოხსნას, დევნილთა დაბრუნების ნებართვას და შავკანიანებისა და აპათეიდის სხვა მოწინააღმდეგეების მიმართ ძალადობისა და რეპრესიების დასრულებას. რეზოლუცია ასევე მოითხოვდა ყველა პოლიტიკური პატიმრის გათავისუფლებასაც.

საბოლოოდ, 581-ე რეზოლუციამ დაგმო სამხრეთ აფრიკა გაეროს ამ საკითხთან დაკავშირებული რეზოლუციების უგულებელყოფისთვის, შეაქო წინა ხაზზე მყოფი სახელმწიფოები ლტოლვილებისთვის თავშესაფრის უზრუნველყოფისთვის და გენერალურ მდივანს სთხოვა, გაეგრძელებინა სიტუაციის მონიტორინგი.

რეზოლუცია მიიღეს 13 ხმით არცერთის წინააღმდეგ, ხოლო გაერთიანებულმა სამეფომა და ამერიკის შეერთებულმა შტატებმა კენჭისყრისგან თავი შეიკავეს.

იხილეთ აგრეთვე
 აპართეიდი

რესურსები ინტერნეტში
Text of the Resolution at undocs.org

კატეგორია:გაეროს უშიშროების საბჭოს 1986 წლის რეზოლუციები
კატეგორია:გაეროს უშიშროების საბჭოს რეზოლუციები სამხრეთ აფრიკის შესახებ
კატეგორია:1986 წელი სამხრეთ აფრიკის რესპუბლიკაში